Na temelju odredbe članka 55. Stavka 5. Zakona o zaštiti na radu (NN 71/14) i Plana evakuacije i spašavanja za objekt O.Š. „Centar“ u Rijeci, Podhumskih žrtava 5, ravnateljica škole donijela je dana 16.04.2015. odluku o provođenju vježbe po ovom

**PLANU VJEŽBE**

**EVAKUACIJE I SPAŠAVANJA**

**RADNIKA I UČENIKA**

Za objekt OSNOVNU ŠKOLU CENTAR na adresi Podhumskih žrtava 5, Rijeka, ovim Planom vježbe evakuacije i spašavanja, utvrđuje se:

-vrijeme održavanja vježbe ( sat, dan, mjesec i godina)

-osobe odgovorne za provođenje vježbe

-osobe (radnici, učenici i vanjski suradnici) koji će sudjelovati u vježbi

-osposobljavanje radnika odgovornih za provođenje evakuacije i spašavanja

-način otkrivanja opasnosti, izviđanja i javljanja

-zaduženja za odgovorne radnike

-način izvođenja evakuacije (sklanjanja) radnika i učenika

-način izvođenja spašavanja (simuliranje pružanja prve pomoći iznošenje ozlijeđenog učenika)

-mjesto na koje će se učenici i radnici evakuirati

-oprema za evakuaciju i spašavanje

-izvođenje pokazne vježbe gašenja požara ( na otvorenom prostoru u dvorištu)

***VRIJEME ODRŽAVANJA VJEŽBE ( SAT, DAN, MJESEC I GODINA)***

Pokazna vježba evakuacije i spašavanja održati će se dana 29.4.2015. g odine sa početkom u 11:00 sati (predviđa se trajanje cca 35 min.).

***OSOBE ODGOVORNE ZA PROVOĐENJE VJEŽBE***

Osobe odgovorne za provođenje vježbe su:

-ravnateljica škole NEDJELJKA DEBELIĆ

-tajnica škole JOSIPA GUCIĆ

-domar škole BORIS MARTINCE (kao zamjenik odgovornih osoba)

Navedene osobe će proučiti Plan evakuacije i spašavanja kao i ovaj Plan vježbe te o tome upoznati sve radnike.

***OSOBE (RADNICI, UČENICI, I VANJSKI SURADNICI)KOJI ĆE SUDJELOVATI U VJEŽBI***

-ravnateljica i tajnica (kao odgovorne osobe zadužene za evakuaciju i spašavanje)

-domar ( kao zamjenik odgovornih osoba zadužene za evakuaciju i spašavanje)

-ukupno nastavno osoblje i stručni suradnici (učenici i svi koji se u to vrijeme zateknu u školi i imaju bilo kakvu obvezu u školi)

-stručni suradnik-savjetnik za zaštitu na radu, zaštitu od požara, iz Odjela za gradsku samoupravu i upravu Grada Rijeke

-djelatnici iz Vatrogasne postrojbe grad Rijeke

***OSPOSOBLJAVANJE RADNIKA ODGOVORNIH ZA PROVOĐENJE EVAKUACIJE I SPAŠAVANJA***

Osposobljavanje radnika odgovornih za provođenje evakuacije i spašavanja i njihovih pomoćnika kao i ostalih radnika je izvedeno kod pripreme i izvođenja prethodne vježbe izvršene 17.5.2012. Za ovu vježbu ravnateljica će nastavno osoblje obavijestiti o danu i satu provođenja vježbe i upoznati ih sa zaduženjima u toku provođenja iste.

***POČETAK VJEŽBE, NAČIN OTKRIVANJA OPASNOSTI, IZVIĐANJA I JAVLJANJA***

Opasnost se otkriva od strane dežurnog učenika škole, nakon što prisutni vatrogasac aktivira dimnu kutiju na dijelu škole u prizemlju kod glavnog ulaza u školu, (mjesto prikazano u pripadajućem nacrtu).

Prisutni učenik uočivši dim iz dimne kutije žurno odlazi kod ravnateljice ili tajnice škole obavještavajući ih o nastanku požara.

Ravnateljica škole odnosno tajnica škole, provjeravaju istinitost primljene informacije i donose odluku o uzbunjivanju prisutnih učenika i radnika. Koriste se slijedeća raspoloživa sredstva za uzbunu:

-školsko zvono

-razglas (zahtjeva se od prisutnih da smireno napuste prostor, da se kreću predviđenim pravcima kretanja do izlaza, da se trebaju okupiti na mjestu okupljanja).

***Tajnica škole poziva:***

**-Vatrogasce na tel. 193**, prijavljuje da je u školi nastao požar.

**-Županijski centar na tel. 112** da je u tijeku izvedba vježbe evakuacije i spašavanja

***ZADUŽENJA ZA ODGOVORNE RADNIKE***

**Ravnateljica** odnosno tajnica škole nakon što su izvršili prethodne radnje provesti i slijedeće:

-nadzirat i koordinirat akciju evakuacije prisutnih osoba

-u tijeku evakuacije naređivat pojedinim radnicima za poduzimanje posebnih potrebnih mjera u skladu sa nastalim promjenama, vodeći računa o konkretnim opasnostima

-provjeravati da li su svi radnici napustili svoje mjesta, učionice i ostale prostore škole

**Domar BORIS MARTINEC, dužan je:**

-otvoriti vrata svih izlaza za evakuaciju

-isključiti struju preko tipkala za daljinski isklop

-zatvoriti pitku vodu

-otvoriti prostoriju u kojoj je smještena oprema za spašavanje

-priključiti se timu za provođenje evakuacije

-pripomoć vatrogasnoj postrojbi u izvođenju dijela vježbe

**Nastavno osoblje i stručni suradnici**

-poduzeti mjere da se suzbije panika među učenicima,

-poduzeti mjere da se uredno i po planu napusti prostoriju, bez panike i euforije,

-kontrolirati ponašanje djece, te ih dovesti do mjesta okupljanja

-kod napuštanja prostoru provjeriti da su svi prisutni izašli iz prostorije

-zatvoriti vrata i prozore

-ponijeti dnevnik-imenik

-pripaziti na kretanje učenika po hodnicima i putu evakuacije, a osobito na unutarnjem stepeništu, jer su iste u nastaloj situaciji izvor opasnosti

-na mjestu okupljanja provjeriti da su svi povjereni učenici prisutni

-obavijestiti ravnateljicu škole da su svi njegovi ili njezini učenici evakuirani i nalaze se na mjestu okupljanja

-( u stvarnoj situaciji ako spozna da ima više ozljeda među učenicima raznih razreda u školi, a realno postoji opasnost od nove ugroze, isti su dužni organizirati povjerene mu učenike i izabrat fizički jači učenike da prenesu ozlijeđene)

-kuhar, prije napuštanja prostorije, isključiti plin i električni štednjak, zatvoriti vrata i prozore

-spremačice da pregledaju sve prostorije da netko ne ostane, osiguraju za vrijeme vježbe školu od nepozvanih, otvore vrata i prozore da se iz prostora što prije odvede dim nastao nakon aktiviranja dimne kutije

***-posebnu obvezu imaju nastavnici i stručni djelatnici prema štićenicima koji imaju problem u kretanju ili neke druge zdravstvene ili fizičke tegobe Zaduženo osoblje za navedene štićenike provodi postupak po uputama koje im zadaje ravnateljica škole ili tajnica.***

**Nastavnik TZK**

-nadzire i pomaže evakuaciju učenika umanjene pokretljivosti

-pomaže u vježbi spašavanja

**I FAZA-NAČIN IZVOĐENJA EVAKUACIJE (SKLANJANJA) RADNIKA I UČENIKA**

Osobe , radnici i učenici evakuirati će se iz objekta sukladno Planu evakuacije i spašavanja, ovom planu vježbe uz pripadajući grafički prikaz na način:

**Kroz vrata na prizemlju na nivou podruma na istočnoj strani objekta:**

-osobe iz:

-učionice, arhive i spremišta u podrumu,

-kuhinje i učionice br. 5 u prizemlju,

-sve osobe koje se nalaze na prvom katu objekta.

**Kroz glavna vrata na prizemlju na južnoj strani objekta:**

-osobe iz:

-učionice br. 1,2,3 i 4 u prizemlju,

**Kroz vrata na sjevernoj strani objekta (izlaz u unutarnje dvorište):**

-osobe iz:

- iz pomoćnih prostora, spremišta i radionice domara u podrumu,

***Osobe sa 01.*** *kata sklanjaju se mogućim putem, unutarnjim stepenicama za evakuaciju, koje su izrađene dovoljne širine, ali se kod evakuacije mora naročito paziti da se ne trči nagurava ili zaobilazi gužvu. Stepenice predstavljaju mjesto opasnosti pa je nužno da nastavno osoblje kontrolira kretanje učenika kako bi se izbjegle eventualne ozljede.*

***MJESTO NA KOJA ĆE SE UČENICI I RADNICI EVAKUIRATI***

Sukladno previđenom mjestu po planu evakuacije i spašavanje, na otvoreni prostor ispred škole na južnoj strani škole. Na predviđeno mjesto evakuacije trebaju se okupiti svi kako bi se moglo utvrditi da su sve osobe uspješno evakuirane.

***II. FAZA – NAČIN IZVOĐENJA SPAŠAVANJA, SIMULIRANJEM PRUŽANJA PRVE POMOĆI I IZNOŠENJA OZLJEĐENE OSOBE***

Nakon što se izvrši cjelovito I faza vježbe evakuacije i nakon što ravnateljica ili njezina zamjenica primi prijavak ukupnog nastavnog i ostalog osoblja i utvrdi da je evakuacija u cijelosti izvršena, a da je jedna osoba ostala ozlijeđena u školi, okupiti će i narediti timu za spašavanje da preuzmu opremu za samo spašavanje na mjestu pohrane, i da pristupe pružanju prve pomoći i iznesu ozlijeđenu osobu koja se nalazi u učionici broj 7.

Tim za spašavanje sastoji se od 4. Jače osobe (zadužene za iznošenje) te osobe osposobljenje za pružanje prve pomoći.

Formirani tim izvršava naredbu, odlaskom do mjesta gdje je skladištena oprema za samo spašavanje, preuzimaju potrebnu opremu, odlaze do učionice broj 7. gdje je ozlijeđena osoba.

Stručna osoba za pružanje prve pomoći, ( simulirano) pruža potrebitu prvu pomoć.

Tim za spašavanje podiže ozlijeđenu osobu slijedeći upute stručne osobe za pružanje prve pomoći te je poliježu na nosila.

Tim za spašavanje iznosi ozlijeđenu osobu na nosilima iz škole, pritom pazeći na uvjete iznošenja po stepenicama i hodniku, da se ne bi dodatno ozlijedila.

Ozlijeđenu osobu će iznijeti iz škole te donijeti do mjesta okupljanja.

Tim za spašavanje kod izvođenja ovog dijela vježbe koristi slijedeću opremu:

-nosila za prenošenje ozlijeđenih,

-torbicu za prvu pomoć uz upotrebu potrebne opreme

-osobnu zaštitu opremu.

***III. FAZA – IZVOĐENJE POKAZNE VJEŽBE GAŠENJA POŽARA ( NA OTVORENOM IGRALIŠTU ŠKOLE, NA MJESTU EVAKUACIJE)***

Nakon što se u vježbi izvrše I faza evakuacije i II faza spašavanja, vatrogasci iz Javne vatrogasne postrojbe Grada Rijeke, prisutnim osobama će prezentirati u skraćenom obliku mogućnosti gašenja požara priručnim i ručnim vatrogasnim aparatima, te neke druge mogućnosti koje su za navedeni objekt prikladni kao što su vatrogasna navalna vozila gradska hidrantska mreža i slično. U kratkom predavanju uz teorijsku i praktičnu demonstraciju bit će osvježeno znanje koje su svi djelatnici ranije usvojili, a prisutnoj djeci isto tako može koristiti. Prezentacija gašenja prijenosnim vatrogasnim aparatima biti će omogućena nastavnicima i ponekom starijem učeniku.

Napomena. Ovaj plan vježbe donijela je ravnateljica škole. Vježba će se pratiti i o tijeku će se izraditi zapisnik. Ovom vježbom slijedi se logika provođenja Plana vježbe od 17.05.2012. god. Grafički dio plana vježbe je istovjetan sa prethodnim. Plan evakuacije i spašavanja iz 2012. Godine ostaje nepromijenjen vrijedi do daljnjega. Obveza je nastavnog osoblja da se sa istim upoznaju i u vježbi po njemu i po ovom planu vježbe postupaju.

Ravnateljica OŠ CENTAR

Nedjeljka Debelić

Napomena: U sastav ove škole pripadaju i područne škole „Pašac“ i „Orehovica“. Vježba evakuacije i spašavanja za područne škole se neće izvoditi, iz razloga što iste pohađa maleni broj učenika i nastavnog osoblja, građevinska izvedba navedenih objekata je vrlo jednostavna, a izlazi put evakuacije vrlo kratak i direktan u okoliš.

**OSNOVNA ŠKOLA**

**CENTAR**

**Podhumskih žrtava 5**

**RIJEKA**

**PLAN VJEŽBE**

**EVAKUACIJE I SPAŠAVANJA**

**RADNIKA I UČENIKA**

**RIJEKA, travanj 2015. god.**